Diari Oficial de la Generalitat Valenciana


Sumari del DOGV 8996, del 13-01-2021 (2021/209)

Extracte de la Resolució de 21 de desembre de 2020, del vicerectorat d'Ocupació i Programes Formatius de la Universitat de Valencia, per la qual es convoca la I edició del programa de formació, intraemprenedoria i talent (UVemprén Valor Públic) amb ajudes i premis destinats a l'estudiantat que realitze pràctiques externes en administracions públiques locals de la província de València
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8996

Data del DOGV
:   13-01-2021

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2021/209


Data del document
:   21-12-2020

Organisme emissor
:   Universitat de València

Tipus de document
:   Extracte

Extracte de la Resolució de 21 de desembre de 2020, del vicerectorat d'Ocupació i Programes Formatius de la Universitat de Valencia, per la qual es convoca la I edició del programa de formació, intraemprenedoria i talent (UVemprén Valor Públic) amb ajudes i premis destinats a l'estudiantat que realitze pràctiques externes en administracions públiques locals de la província de València [2021/209]  
  
BDNS (identif.): 543775.  
De conformitat amb el que preveuen els articles 17.3.by 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet es pot consultar a la Base de Dades Nacional de Subvencions (https://www.infosubvenciones.es/bdnstrans/GE/es/convocatoria/543775)  
  
Primer. Persones bneficiàries  
Aquest programa va dirigit a l'estudiantat matriculat durant el curs 2020/2021 en els estudis oficials de Grau i Màster de la Universitat València que vulga realitzar pràctiques externes en Administracions Públiques Locals de la província de València.  
  
Segon. Objecte  
La vicerectora d'Ocupació i Programes Formatius convoca la primera edició del Programa de formació, intraemprenedoria i talent en les administracions públiques (UVemprén Valor Públic) amb fins a 70 ajudes adreçades als estudiants que cursen estudis oficials de grau i màster de la Universitat València per a realitzar pràctiques externes en ajuntaments, mancomunitats i la Diputació de la província de València.  
  
Aquesta convocatòria també inclou un programa formatiu de caràcter intensiu per als estudiants participants, i els que completen satisfactòriament el programa rebran un certificat acreditatiu de la formació rebuda. A més, els tres estudiants que presenten els millors diaris d'innovació seran premiats cada un amb una tauleta.  
  
El programa formatiu de caràcter intensiu està dissenyat per la Unitat d'Emprenedoria de la Universitat de València (UVemprèn) i posa a l'abast dels estudiants aquestes possibilitats:  
1. Contribuir a innovar en matèria de gestió de les administracions públiques. Els estudiants seran catalitzadors i promotors d'idees creatives i imaginatives, capaces de generar talent en determinades àrees i polítiques públiques.  
2. Aprendre metodologies innovadores. Es permetrà als estudiants participants obtenir un certificat acreditatiu de la formació rebuda en intraemprenedoria en administracions locals públiques de la província de València. Aquesta activitat tindrà una durada de 10 hores i es realitzarà en línia preferentment a l'inici del període de pràctiques.  
  
3. Conèixer l'entorn on aplicar el que s'ha après: Aprendre fent, els estudiants aplicaran els coneixements rebuts al desenvolupament de la seua idea mitjançant pràctiques externes en l'entorn de les administracions públiques participants.  
  
Tercer. Bases reguladores  
https://www.uv.es/uvempren/Conv\_Valor\_Publico\_val.pdf  
  
Quarta. Quantia  
El programa finança fins a 70 ajudes amb un import de 250 euros per persona (17.500 euros) per a sufragar les despeses de desplaçament durant tot el període en què es duga a terme la pràctica externa.  
També finança les 3 tablets, valorades en 385,79 euros cadascuna, que seran atorgades als 3 estudiants que presenten els millors Diaris d'Innovació.  
A les quantitats indicades se'ls aplicaran les corresponents retencions que marca la legislació vigent.  
  
  
  
Cinqué. Termini de presentación de sol·licituds  
El termini de presentació de sol·licituds començarà l-endemà de la publicació d'aquesta convocatòria en el Diari Oficial de la Generalitat Valenciana i acabarà el 22 de gener de 2021.  
  
València, 21 de desembre de 2020.- La vicerectora d'Ocupació i Programes Formatius (p. d. de la rectora, DOGV del 27.06.2019): María Adela Valero Aleixandre.